| **Guy Warren Ballard** |
| --- |
|  |
| Gimė | 1878 m. liepos 28 d.Niutonas, Kanzasas, JAV |
| Mirė | 1939 m. gruodžio 29 d. (61 metai) |
| Pilietybė | JAV |
| Sutuoktinis (-ė) | Edna Ballard |
| Vaikai | Donald Ballard |
|  |
| Veikla | 
* religinis veikėjas
* rašytojas
* "Judėjimo Aš Esu" bendraįkūrėjis

 |

**Gajus Vorenas Balardas** (angl. *Guy Warren Ballard*, 1878 m. liepos 28 d.; Niutonas, Kanzasas, JAV – 1939 m. gruodžio 29 d.) – Jungtinių Amerikos Valstijų rašytojas, religinės organizacijos „Judėjimas Aš Esu" bendraįkūrėjis ir lyderis. Rašė pseudonimu Godfre Ray King.

Biografija
----------

Gajus Balardas gimė Niutono mieste (Kanzasas, JAV) 1878 m. liepos 28 d. Pirmojo pasaulinio karo metu tarnavo JAV armijoje. 1916 m. vedė Edną Anę Viler. Jo pagrindinė profesinės veiklos sritis buvo kalnų inžinierius.  

1930 m. Balardo tvirtinimu, jis patyrė mistinį susitikimą su pakylėtuoju valdovu Sen Žermenu. Tais pačiais metais jis kartu su savo žmona įsteigė „Judėjimą Aš Esu". Po kurio laiko būsimų knygų publikavimui įsteigė „Sen Žermeno fondą" ir jo leidybos skyrių „Sain Germain Press".

1934 m. išspausdinta pirmoji G. Balardo knyga „Atskleistos paslaptys", kurioje jis aprašė savo susitikimą su Sen Žermenu. Tais pačiais metais jis organizavo 10-ies dienų klases, kurių metu pirmą kartą viešai gavo laiškus iš Pakylėtųjų Valdovų. Antroje 1930-ųjų metų pusėje vykdavo nemokami kursai įvairiuose JAV miestuose, kuriuose Balardas skelbdavo tolimesnius Pakylėtųjų Valdovų Laiškus. Į kursus Los Andžele, likus neilgam laikotarpiui iki Ballardo mirties, susirinko apie 7000 žmonių. 1939 m. buvo pareikšta, kad bendras pasekėjų skaičius viršijo 1 milijoną žmonių, nors tų, kurie aplankė daugiau nei vieną įžanginę paskaitą, buvo gerokai mažiau.

1939 m.gruodžio 29 d. G. Balardas netikėtai mirė nuo aterosklerozės.

Pakylėtasis Valdovas Godfrė
---------------------------

Pakylėtųjų Valdovų Mokyme tvirtinama, kad po mirties Balardas pasiekė pakylėjimą ir dabar yra Pakylėtasis Valdovas Godfrė. Taip pat tvirtinama, kad jo įsikūnijimai iki pakylėjimo buvo Ričardas I Liūtaširdis ir Džordžas Vašingtonas.

Laiškai pakylėtojo valdovo Godfrės vardu buvo publikuojami ir Marko bei Elizabet Profetų bei Tatjanos Mikušinos.

Bibliografija
-------------

* *Atskleistos paslaptys (Unveiled mysteries)* (eng). 1934. ISBN 9781447418245.`{{cite book}}`: CS1 priežiūra: Neatpažinta kalba (link)
* *Magiškasis buvimas (Magic presence)* (eng). 1935. ISBN 9781946963284.`{{cite book}}`: CS1 priežiūra: Neatpažinta kalba (link)
* *Pokalbiai apie "Aš Esu" (The "I AM" discourses)* (eng). 1935. ISBN 9781878891136.`{{cite book}}`: CS1 priežiūra: Neatpažinta kalba (link)

Išnašos
-------

1. 1 2 3 4  Melton, J. Gordon (2001). „Ballard, Guy Warren". *Encyclopedia of Occultism and Parapsychology* (5 leid.). Gale Group, Inc. p. 148. ISBN 0-8103-8570-8.
2. 1 2 3 4 5  Jones, Lindsay (2005). „I Am". *Encyclopedia of religion (vol. 6)* (second leid.). Detroit : Macmillan Reference USA. pp. 4245–4247. ISBN 0-02-865739-X.
3. 1 2  Melton, J. Gordon (1991). „Ballard, Guy Warren". *Religious leaders of America*. Gale Research Inc. p. 26. ISBN 0-8103-4921-3.
4. ↑  „I AM Activity". *The World Religions & Spirituality Project* (eng). Suarchyvuotas originalas 2021-01-30.`{{cite web}}`: CS1 priežiūra: Neatpažinta kalba (link)
5. 1 2  Prophet, Mark (2003). „Godfre". *The masters and their retreats*. Summit University Press. pp. 116–117. ISBN 0972040242.
6. ↑  „Valdovas Godfris". *sirijus.com*.

Nuorodos
--------

* Saint Germain Foundation